
	[bookmark: nev]HORVÁTH VIKTOR
Villamosmérnöki
BSc, 7. félév
Széchenyi István Egyetem
Műszaki Tudományi Kar
	






Témavezető:
	Dr. Lencse Gábor
egyetemi docens, SZE MTK




6to4 relay implementációk teljesítőképességének és stabilitásának vizsgálata

Az IPv4 címtér nyújtotta lehetőségeket az előrejelzéseknek megfelelően, a 2010-es évek elején teljes
mértékben kihasználtuk, elhasználtuk. Az IPv4 címek elfogyásával előállt problémára megoldásként
született az internet protokoll 6-os verziója. Az IPv6 címzéstér használata napjainkban nyerte el igazán
aktualitását. Ugyan léteznek már IPv6 címmel rendelkező szerverek és kliensek, ám döntően jelenleg
még IPv4 kommunikáció zajlik a világhálón. A jövőben nagyobb szükség lesz IPv6 címzést alkalmazó állomások IPv4 környezetben zajló kommunikációjára. Ez fordítva is igaz, csak IPv4-et támogató készülékeinket is
szeretnénk tovább használni IPv6 környezetben. Az IPv4- és IPv6 címtér együttélése tehát
kulcsfontosságú problémakör lesz az elkövetkező években.
Az együttműködés megoldására többféle úgynevezett áttérési technikát dolgoztak ki. Egy ilyen
együttműködést megvalósító mechanizmus a 6to4. Munkámban 6to4 relay szoftverimplementációk teljesítőképessége kerül bemutatásra. Bemutatom a 6to4 mechanizmus működési elvét, és
tisztázom a hozzá kapcsolódó alapvető fogalmakat. Felkutattam a szabad, azaz ingyenesen hozzáférhető,
tesztelendő 6to4 relay implementációkat Debian Linux, OpenBSD, FreeBSD és OpenWRT
platformokra, melyek a következők: Debian Linux – sit, v4tunnel, OpenWrt – sit, FreeBSD – stf,
OpenBSD – gif. Továbbá, a teljesség érdekében, két Ubiquiti hálózati eszköz, egy átlagos asztali
számítógép és egy szintén népszerű operációs rendszer, a NetBSD – stf képességei is részletes
bemutatásra kerülnek. Vizsgálataim alapján a Linux operációs rendszer teljesítőképessége a legkiválóbb. Minimális
erőforrás felhasználása mellett a leggyorsabb a válaszideje és nagy terhelés esetén is stabilan
működik. Gyenge hardverkonfiguráció mellett, csomagvesztés terén a FreeBSD a legmegbízhatóbb
operációs rendszer. Átlagos csomagveszteségi rátáját nagy terhelés esetén is stabilan tartja. A mai
korban átlagosnak tekinthető számítógép konfiguráció esetén, ha kizárólag csak 6to4 relay
mechanizmust szeretnénk megvalósítani, az OpenWrt és a Debian Linux használatát javaslom. Az
OpenBSD nem alkalmas 6to4 relay kiszolgálónak, mivel a fejlesztők biztonsági okokra hivatkozva
nem implementálták a mechanizmust a rendszerbe. Ár/érték arányait tekintve az Ubiquiti EdgeRouterTM Lite kiváló befek-
tetésnek bizonyul kisebb szolgáltatók számára.
Munkámmal útmutatást igyekszem nyújtani rendszergazdák, szolgáltatók számára, hogy az
igényeknek megfelelően a leghatékonyabb konfigurációval biztosíthassák hálózatuk minőségét.



